《春日山斋作寄山舟》
明代·程煜

窸窸风动帘，潇潇雨在竹。蒲柳抽春妍，窗扉媚新绿。

幽人了无事，得饱睡便足。梦醒卧村童，书声出茅屋。

开门即青山，山山啼啄木。此时珠海边，江波何许绿。

相望千里遥，离愁断相续。何日一归舟，孤灯对床宿。

作者简介：程煜，字贻先。程乡（今梅州）人。诸生。事见清张煜南《梅水诗传》卷一。